** Κίσσαμος, 17/04/2025**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΧΑΝΙΩΝ**

**ΔΗΜΟΣ ΚΙΣΣΑΜΟΥ**

**ΓΡΑΜΜΑΤΕΙΑ ΔΗΜΑΡΧΟΥ**

**ΔΕΛΤΙΟ ΤΥΠΟΥ**

**ΜΗΝΥΜΑ ΔΗΜΑΡΧΟΥ ΓΙΑ ΤΟ ΠΑΣΧΑ 2025**

Η μεγαλύτερη γιορτή της Ορθοδοξίας, το Πάσχα, μας μεταδίδει το μήνυμα της ελπίδας και της αισιοδοξίας. Το Αναστάσιμο Φως που έρχεται να φωτίσει τις ψυχές όλων, συμβολίζει τον οριστικό θρίαμβο της ζωής απέναντι στο σκοτάδι και τον φόβο.

Το Αναστάσιμο μήνυμα μας διδάσκει το μεγαλείο της ανιδιοτέλειας, της αλληλεγγύης και της προσφοράς στον συμπολίτη μας, την καρτερία και την υπομονή. Μας δίνει δύναμη για τους καθημερινούς αγώνες που δίνουμε, με στόχο την καλύτερη προοπτική και ένα καλύτερο αύριο.

Εύχομαι το φετινό Πάσχα, η λαμπρότερη γιορτή της Χριστιανοσύνης, να φέρει σε όλους Υγεία, Αγάπη, Αλληλεγγύη και Πρόοδο και να μας δώσει έμπνευση και κουράγιο, ώστε όλοι μαζί ενωμένοι, να δημιουργήσουμε ένα καλύτερο μέλλον για τον τόπο μας.

Χρόνια πολλά, καλή Ανάσταση και καλό Πάσχα!

**Ο Δήμαρχος Κισσάμου**

**Γεώργιος Μυλωνάκης**